ai4bharat/Pralekha huggingface dataset:
નાણા મંત્રાલય
મંત્રીમંડળે સિક્યોરિટી એન્ડ એક્સચેન્જ બોર્ડ ઓફ ઇન્ડિયા  ને ભારત અને લકઝમ્બર્ગ વચ્ચે દ્વિપક્ષી કરાર ઉપર હસ્તાક્ષર કરવાના પ્રસ્તાવને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતમાં મંત્રીમંડળે સિક્યોરિટી એન્ડ એક્સચેન્જ બોર્ડ ઓફ ઇન્ડિયા  ને સિક્યોરિટી એન્ડ એક્સચેન્જ બોર્ડ ઓફ ઇન્ડિયા અને ફાયનાન્સિયલ એન્ડ કમિશન ડી સર્વેલન્સ ડુ સેક્ટર ફાયનાન્સિયર , લક્ઝમબર્ગ વચ્ચે દ્વિપક્ષી સમજૂતી કરાર  ઉપર હસ્તાક્ષર કરવા માટે મંજૂરી આપી છે.
ઉદ્દેશોઃ
આ સમજૂતીના કરારથી સિક્યોરિટીઝ સંબંધિત નિયંત્રણના ક્ષેત્રે વિદેશમાં સહયોગ અને પરસ્પરને સહાય, સુપરવાઈઝરી કામગીરીઓમાં કાર્યક્ષમ કામગીરી માટે યોગદાન, ટેકનિકલ ક્ષેત્રે જ્ઞાન આપવામાં તથા કાયદા અને નિયમોના અસરકારક પાલન દ્વારા ભારત અને લક્ઝમબર્ગના બજારોમાં સિક્યોરિટીઝ માર્કેટના વહિવટમાં સહાય થશે.
મુખ્ય અસરઃ
સેબીની જેમ સીએસએસએફે ઈન્ટરનેશનલ ઓર્ગેનાઈઝેશન ઓફ સિક્યોરિટીઝ કમિશનના બહુપક્ષી સમજૂતી કરાર  ઉપર હસ્તાક્ષર કર્યા છે. આમ છતાં, IOSCO MMoU માં ટેકનિકલ સહાય માટેની જોગવાઈ નથી. સૂચિત દ્વિપક્ષી સમજૂતી કરારથી માહિતીના આદાન-પ્રદાનનું માળખું મજબૂત બનાવવાની દિશામાં યોગદાન ઉપરાંત સિક્યોરિટીઝને લગતા કાયદાના અસરકારક અમલીકરણ તરફ દોરી જશે. આ ઉપરાંત ટેકનિકલ સહાયના કાર્યક્રમો સ્થાપવામાં પણ સહાય થશે. ટેકનિકલ સહાય કાર્યક્રમથી બંને સત્તા તંત્રો મૂડીબજારો, ક્ષમતા નિર્માણની પ્રવૃત્તિઓ અને સ્ટાફ માટેના તાલીમ કાર્યક્રમ સંબંધી પરામર્શ કરી શકશે.
પૃષ્ઠભૂમિ:
સિક્યોરિટીઝ એન્ડ એક્સચેન્જ બોર્ડ ઓફ ઇન્ડિયા  ની સ્થાપના સિક્યોરિટીઝ એન્ડ એક્સચેન્જ બોર્ડ ઓફ ઇન્ડિયા એક્ટ 1992 હેઠળ ભારતમાં સિક્યોરિટીઝના બજારના નિયમનના ઉદ્દેશથી કરવામાં આવી હતી. સેબીના ઉદ્દેશોમાં રોકાણકારોના હિતોનું રક્ષણ કરવું અને ભારતમાં સિક્યોરિટીઝના બજારોના વિકાસને પ્રોત્સાહન આપવાનું છે. સેબીના મુખ્ય કાર્યોમાં સિક્યોરિટીઝના બજારમાં કાર્યરત ઈન્ટરમિડીઅરીઝના રજીસ્ટ્રેશન, નિયમન અને સુપરવિઝનનો સમાવેશ થાય છે. આ ઉપરાંત તેના કાર્યોમાં સ્વાયત્ત સંસ્થાઓને પ્રોત્સાહન, સિક્યોરિટીઝના બજારો સંબંધી ગેરવાજબી અને છેતરામણી વ્યાપાર પ્રણાલીઓ ઉપર પ્રતિબંધ મૂકવાનો તથા તેની કામગીરીઓ કાર્યક્ષમ રીતે બજાવવા માટે જરૂરી માહિતી ભારત કે અન્ય સત્તાતંત્રોના સંપર્ક અને વિગતો આપવાની કામગીરીનો સમાવેશ થાય છે.
લક્ઝમબર્ગની ફાયનાન્સિયલ એન્ડ કમિશન ડી સર્વેલન્સ ડુ સેક્ટર ફાયનાન્સિયર  એ જાહેર કાયદાઓ અંગેની સંસ્થા છે અને તે વહિવટી તથા નાણાંકીય સ્વાયત્તતા ધરાવે છે. તેની સ્થાપના 23 ડિસેમ્બર, 1998ના રોજ કાયદા મુજબ કરવામાં આવી છે. સીએસએસએફ એ સમગ્ર લક્ઝમબર્ગના ફાયનાન્સિયલ સેન્ટરનું સાવધાનીપૂર્વક સુપરવિઝન કરતી ઓથોરિટી છે. સીએસએસએફને સિક્યોરિટીઝના બજારના નિયમન અને સુપરવિઝન માટે કાયદેસર જવાબદાર ગણવામાં આવે છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 130.39 કરોડને પાર
છેલ્લા 24 કલાકમાં 80 લાખથી વધુ ડોઝ આપવામાં આવ્યા છે
સાજા થવાનો દર હાલમાં 98.36%
છેલ્લા 24 કલાકમાં 9,419 દૈનિક નવા કેસ નોંધાયા
ભારતમાં સક્રિય કેસનું ભારણ 
સાપ્તાહિક પોઝિટિવિટી દર  25 દિવસથી 1% કરતા ઓછો
છેલ્લા 24 કલાકમાં 80,86,910 રસી ડોઝના વહીવટ સાથે, ભારતનું કોવિડ -19 રસીકરણ કવરેજ 130.39 કરોડ  ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,35,89,181 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,85,160
|
|
બીજો ડોઝ
|
|
95,71,919
|
|
FLWs
|
|
પ્રથમ ડોઝ
|
|
1,83,82,231
|
|
બીજો ડોઝ
|
|
1,66,40,653
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
47,27,96,104
|
|
બીજો ડોઝ
|
|
25,66,38,645
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
18,81,92,929
|
|
બીજો ડોઝ
|
|
12,96,48,490
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,77,32,931
|
|
બીજો ડોઝ
|
|
8,39,43,224
|
|
કુલ
|
|
1,30,39,32,286
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,40,97,388 દર્દીઓ સાજા થઇ ગયા છે અને છેલ્લા 24 કલાકમાં વધુ 8,251 દર્દીઓ સાજા થયા છે.
આના કારણે એકંદરે સાજા થવાનો દર 98.36% થયો છે, માર્ચ 2020થી સૌથી વધુ.
42 દિવસથી સતત 15,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 9,419 નવા કેસ નોંધાયા છે.
સક્રિય કેસનું ભારણ હાલમાં 94,742 છે. હાલમાં સક્રિય કેસો દેશના કુલ પોઝિટિવ કેસોના 0.27% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 12,89,983 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 65.19 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.74% છે જે છેલ્લા 25 દિવસથી 1%થી ઓછો છે, જ્યારે દૈનિક પોઝિટીવિટી દર આજે 0.73% નોંધાયો છે. દૈનિક પોઝિટીવિટી દર છેલ્લા 66 દિવસથી 2%થી ઓછો છે અને સળંગ 101 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 167
મંત્રીમંડળ
કેબિનેટે ઈન્સ્ટિટ્યૂટ ઑફ ચાર્ટર્ડ એકાઉન્ટન્ટ્સ ઑફ ઈન્ડિયા અને માલદીવ્સના ચાર્ટર્ડ એકાઉન્ટન્ટ્સ વચ્ચેના સમજૂતી કરારને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ઈન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઈન્ડિયા  અને ધ ચાર્ટર્ડ એકાઉન્ટન્ટ્સ ઓફ ધ માલદીવ્સ  વચ્ચેના સમજૂતી કરાર પર હસ્તાક્ષરને મંજૂરી આપી હતી.
વિગતો:
ICAI અને CA માલદીવ્સ એકાઉન્ટિંગ જ્ઞાન, વ્યવસાયિક અને બૌદ્ધિક વિકાસની પ્રગતિ, તેમના સંબંધિત સભ્યોના હિતોને આગળ વધારવા અને માલદીવ અને ભારતમાં એકાઉન્ટન્સી વ્યવસાયના વિકાસમાં સકારાત્મક યોગદાન આપવા માટે પરસ્પર સહકાર સ્થાપિત કરવાનો હેતુ ધરાવે છે.
અસર:
આ એમઓયુ CA માલદીવને મદદ કરવા ઉપરાંત ICAI સભ્યોને માલદીવમાં ટૂંકાથી લાંબા ગાળાના ભવિષ્યમાં વ્યાવસાયિક તકો મેળવવાની સંભાવનાઓને વધારાની પ્રેરણા પૂરી પાડશે. આ એમઓયુ સાથે, ICAI એકાઉન્ટન્સી વ્યવસાયમાં સેવાઓની નિકાસ પ્રદાન કરીને માલદીવ સાથેની ભાગીદારીને મજબૂત કરવામાં મદદ કરી શકશે, ICAI સભ્યો દેશભરમાં વિવિધ સંસ્થાઓમાં મધ્યમથી ઉચ્ચ સ્તરના હોદ્દા ધરાવે છે અને નિર્ણય/નીતિ ઘડવાની વ્યૂહરચના દેશની સંબંધિત સંસ્થાઓને પ્રભાવિત કરી શકે છે.
લાભો:
આ એમઓયુ ICAI સભ્યોને તેમની વ્યાવસાયિક ક્ષિતિજને વિસ્તારવાની તક પૂરી પાડશે અને ICAIને સ્થાનિક નાગરિકોની ક્ષમતા નિર્માણને મજબૂત કરવામાં મદદ કરવા માટે પ્રોત્સાહન પૂરું પાડશે. એમઓયુ ભારત અને માલદીવ વચ્ચે મજબૂત કાર્યકારી સંબંધોને પ્રોત્સાહન આપશે. આ કરાર બંને છેડે વ્યાવસાયિકોની ગતિશીલતા વધારશે અને વૈશ્વિક સ્તરે વ્યવસાય માટે એક નવા પરિમાણની શરૂઆત કરશે.
અમલીકરણ વ્યૂહરચના અને લક્ષ્યો:
એમઓયુનો ઉદ્દેશ્ય ICAI અને CA માલદીવ વચ્ચે વ્યવસાયિક એકાઉન્ટન્સી તાલીમ, વ્યવસાયિક નૈતિકતા, ટેકનિકલ સંશોધન, એકાઉન્ટન્ટ્સના વ્યવસાયિક વિકાસના સંદર્ભમાં મંતવ્યો, માહિતીના આદાનપ્રદાન દ્વારા એકાઉન્ટન્સી વ્યવસાયની બાબતોમાં સહકારને મજબૂત કરવાનો છે. તેનો હેતુ એકબીજાની વેબસાઇટ, સેમિનાર, પરિષદો, વિદ્યાર્થીઓના વિનિમય કાર્યક્રમો અને બંને સંસ્થાઓ માટે પરસ્પર લાભદાયી અન્ય સંયુક્ત પ્રવૃત્તિઓ સાથે જોડાણ દ્વારા પરસ્પર સહકારને પ્રોત્સાહન આપવાનો પણ છે. આ એમઓયુ વિશ્વમાં વ્યવસાયને પ્રોત્સાહન આપવા માટે ભારત અને માલદીવમાં એકાઉન્ટન્સી વ્યવસાયના વિકાસ અંગે અપડેટ્સ પણ પ્રદાન કરશે. વધુમાં, CA માલદીવ્સ 135 દેશોમાં 180 થી વધુ સભ્યો સાથે એકાઉન્ટન્સી વ્યવસાયનો વૈશ્વિક અવાજ, ઈન્ટરનેશનલ ફેડરેશન ઓફ એકાઉન્ટન્ટ્સ  ના સભ્ય બનવા માંગે છે. ICAI CA માલદીવ્સ માટે CA માલદીવ્સને IFAC ના સભ્ય બનાવવા માટે ટેકનિકલ ડ્યુ ડિલિજન્સ કરશે.
પૃષ્ઠભૂમિ:
ઈન્સ્ટિટ્યૂટ ઓફ ચાર્ટર્ડ એકાઉન્ટન્ટ્સ ઓફ ઈન્ડિયા  એ ભારતમાં ચાર્ટર્ડ એકાઉન્ટન્ટ્સના વ્યવસાયના નિયમન માટે ચાર્ટર્ડ એકાઉન્ટન્ટ્સ એક્ટ, 1949 હેઠળ સ્થાપિત એક વૈધાનિક સંસ્થા છે. ICAI એ ચાર્ટર્ડ એકાઉન્ટન્ટ્સના વ્યવસાયને આગળ વધારવા માટે શિક્ષણ, વ્યાવસાયિક વિકાસ, ઉચ્ચ હિસાબી જાળવણી, ઓડિટીંગ અને નૈતિક ધોરણોના ક્ષેત્રમાં પુષ્કળ યોગદાન આપ્યું છે, જે વૈશ્વિક સ્તરે ઓળખાય છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બાંગ્લાદેશના પ્રધાનમંત્રી મહામહિમ શેખ હસીના સાથે મુલાકાત કરી
જી-20 માટે ભારત દ્વારા આમંત્રિત 9 અતિથિ દેશોમાંથી બાંગ્લાદેશ એક છે.
બંને નેતાઓ પારસ્પરિક હિતના આંતરરાષ્ટ્રીય અને પ્રાદેશિક મુદ્દાઓ પર ચર્ચા કરે છે
તેમણે રાજકીય, સુરક્ષા, આર્થિક, જોડાણ અને લોકોથી લોકો વચ્ચેનાં સંબંધો સહિત દ્વિપક્ષીય સહકારમાં થયેલી પ્રગતિનું સકારાત્મક મૂલ્યાંકન કર્યું
તેમણે ડિજિટલ પેમેન્ટ, સંસ્કૃતિ અને કૃષિ ક્ષેત્રમાં સહકાર પર 3 એમઓયુના આદાનપ્રદાનને આવકાર્યું
પ્રધાનમંત્રી શ્રી નરેન્દ્ર મોદીએ પ્રજાસત્તાક બાંગ્લાદેશનાં પ્રધાનમંત્રી મહામહિમ શેખ હસીના સાથે દ્વિપક્ષીય બેઠક યોજી હતી. પ્રધાનમંત્રી હસીના 9-10 સપ્ટેમ્બર, 2023નાં રોજ જી-20 લીડર્સ સમિટમાં ભાગ લેવા ભારતનાં મહેમાન દેશ સ્વરૂપે ભારત આવ્યાં છે.
બંને નેતાઓએ રાજકીય અને સુરક્ષા સહકાર, સરહદ વ્યવસ્થાપન, વેપાર અને જોડાણ, જળ સંસાધન, વીજળી અને ઊર્જા, વિકાસલક્ષી સહકાર, સાંસ્કૃતિક અને લોકો વચ્ચેનાં જોડાણ સહિત દ્વિપક્ષીય સહકારનાં સંપૂર્ણ ક્ષેત્રની ચર્ચા કરી હતી. આ ક્ષેત્રના વર્તમાન વિકાસ અને બહુપક્ષીયમાં સહકાર અંગે પણ ચર્ચા કરવામાં આવી હતી.
બંને નેતાઓએ ચટ્ટોગ્રામ અને મોંગલા બંદરગાહોનાં ઉપયોગ પર સમજૂતીનાં કાર્યાન્વયનને આવકાર આપ્યો હતો તથા ભારત-બાંગ્લાદેશ મૈત્રી પાઇપલાઇન શરૂ કરવાની બાબતને પણ આવકાર આપ્યો હતો. તેમણે આઈએનઆરમાં દ્વિપક્ષીય વેપારની પતાવટના અમલીકરણ માટે પ્રશંસા પણ વ્યક્ત કરી હતી અને બંને પક્ષોના વેપારી સમુદાયને મિકેનિઝમનો ઉપયોગ કરવા પ્રોત્સાહિત કર્યા હતા.
તેમણે ચીજવસ્તુઓ, સેવાઓનાં વેપારને આવરી લેતી વિસ્તૃત આર્થિક ભાગીદારી સમજૂતી  પર વાટાઘાટો શરૂ કરવા આતુરતા વ્યક્ત કરી હતી તથા રોકાણનું સંરક્ષણ અને પ્રોત્સાહન આપ્યું હતું.
વિકાસલક્ષી સહકાર યોજનાઓનાં અમલીકરણ પર સંતોષ વ્યક્ત કરીને તેમણે નીચેની પરિયોજનાઓનાં સંયુક્ત ઉદઘાટન માટે આતુર છે, જે પછીની અનુકૂળ તારીખે થશેઃ
1. અગરતલા-અખૌરા રેલ લિન્ક
ii. મૈત્રી પાવર પ્લાન્ટના યુનિટ-II
iii. ખુલ્ના-મોંગલા રેલ લિન્ક
તેમણે દ્વિપક્ષીય સહકારને મજબૂત કરવા માટે નીચેનાં સમજૂતીકરારોનાં આદાન-પ્રદાનને આવકાર આપ્યો હતોઃ
1. નેશનલ પેમેન્ટ કોર્પોરેશન ઑફ ઇન્ડિયા  અને બાંગ્લાદેશ બેંક વચ્ચે ડિજિટલ પેમેન્ટ વ્યવસ્થામાં સહકાર સ્થાપિત કરવા સમજૂતીકરાર .
2. ભારત અને બાંગ્લાદેશ વચ્ચે વર્ષ 2023-2025 માટે સાંસ્કૃતિક આદાન-પ્રદાન કાર્યક્રમ નાં નવીનીકરણ પર સમજૂતીકરાર .
iii. ઇન્ડિયન કાઉન્સિલ ઑફ એગ્રિકલ્ચરલ રિસર્ચ  અને બાંગ્લાદેશ એગ્રિકલ્ચર રિસર્ચ કાઉન્સિલ  વચ્ચે સમજૂતીકરાર .
પ્રાદેશિક સ્થિતિના સંબંધમાં પ્રધાનમંત્રી મોદીએ મ્યાનમારમાં રખાઇન રાજ્યમાંથી વિસ્થાપિત થયેલા 10 લાખથી વધારે લોકોની યજમાનીમાં બાંગ્લાદેશે ઉઠાવેલા બોજની પ્રશંસા કરી હતી તથા શરણાર્થીઓને સુરક્ષિત અને સ્થાયી સ્વદેશ પરત લાવવાના ઉપાયોને ટેકો આપવા માટે ભારતનો રચનાત્મક અને સકારાત્મક અભિગમ વ્યક્ત કર્યો હતો.
ભારતીય પક્ષે તાજેતરમાં બાંગ્લાદેશ દ્વારા જાહેર કરાયેલા ઇન્ડો-પેસિફિક આઉટલુકનું સ્વાગત કર્યું હતું. બંને નેતાઓ તેમનાં વિસ્તૃત જોડાણને ગાઢ બનાવવા ખભેખભો મિલાવીને કામ કરવાનું ચાલુ રાખવા સંમત થયા હતાં.
પ્રધાનમંત્રી શ્રી હસીનાએ ભારત સરકાર અને તેની જનતાના આતિથ્ય સત્કાર બદલ પ્રધાનમંત્રી મોદીનો આભાર માન્યો હતો, કારણ કે બંને નેતાઓ તમામ સ્તરે આદાનપ્રદાન જાળવી રાખવા આતુર હતા.
CB/GP/JD
(
મંત્રીમંડળ
મંત્રીમંડળને મોટર વાહન  બિલ, 2019માં સુધારાવધારા વિશે જાણકારી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં મોટર વાહન  કાયદો, 2019માં કરવામાં આવેલા સુધારવધારાની જાણકારી આપવામાં આવી હતી. અગાઉ રાજ્યસભાએ આ કાયદો પસાર કરી દીધો છે.
જ્યારે આ સુધારાવધારા રાજ્ય સરકારોને સંમતિ આપશે, ત્યારે રાષ્ટ્રીય પરિવહન નીતિની રચના તેમજ ચીજવસ્તુઓ અને પેસેન્જરોનું આંતર-રાજ્ય પરિવહન માટે રાષ્ટ્રીય, મલ્ટિમોડલ અને કેન્દ્ર સરકાર દ્વારા બનાવવામાં આવેલી યોજનાઓનો અમલ સુનિશ્ચિત કરવામાં આવશે.
પૃષ્ઠભૂમિ
મોટર વાહન  ધારો, 2019ને મંત્રીમંડળે 24 જૂન, 2019નાં રોજ યોજાયેલી બેઠકમાં લોકસભામાં પુનઃપ્રસ્તુત કરવા માટે મંજૂરી આપવામાં આવી હતી. મોટર વાહન  ધારો, 2019 23 જુલાઈ, 2019નાં રોજ લોકસભામાં પસાર થયો હતો. પછી આ કાયદાને રાજ્યસભાએ 31 જુલાઈ, 2019નાં રોજ ધ્યાનમાં લીધો હતો. આ કાયદામાં રાજ્યસભાએ 31 જુલાઈ, 2019નાં રોજ સુધારાવધારા સાથે પસાર કર્યો હતો. ઉપરાંત લોકસભા સમક્ષ સુધારાવધારા રજૂ કરવામાં આવ્યાં હતાં અને 5 ઓગસ્ટ, 2019નાં રોજ લોકસભામાં પસાર થયો હતો.
NP/GP/BT/DS
(
સંસ્કૃતિ મંત્રાલય
કોરોના વાયરસ યોદ્ધાઓના માનમાં લાલ કિલ્લો, કુતુબ મિનાર અને હુમાયુના મકબરા પર વિશેષ પ્રકારે રોશની કરવામાં આવી
ભારતના પૂરાતત્વ વિભાગના દિલ્હી સર્કલ દ્વારા વિશ્વ ધરોહર દિવસ નિમિત્તે વિશેષ કાર્યક્રમોનું આયોજન
ભારતના પૂરાતત્વ વિભાગના દિલ્હી સર્કલ દ્વારા વિશ્વ ધરોહર દિવસ નિમિત્તે નવી દિલ્હીમાં લાલ કિલ્લો, કુતુબ મિનાર અને હુમાયુના મકબરા જેવા ઐતિહાસિક સ્થળો પર વિશેષ પ્રકારે રોશની કરીને કોરોના યોદ્ધાઓ પ્રત્યે કૃતજ્ઞતા વ્યક્ત કરવાનો પ્રયાસ કરાયો હતો. આ સાથે, દિલ્હી સર્કલના ASI દ્વારા વીડિયો કોન્ફરન્સિંગના માધ્યમથી શાળાના વિદ્યાર્થીઓ સાથે મળીને પ્રતિજ્ઞા લેવાનો કાર્યક્રમ યોજાયો હતો જેમાં સૌએ આવા સ્મારકો અને પ્રાચીન ધરહોરોની સલામતી અને આદરની પ્રતિજ્ઞા લીધી હતી.
આ વીડિયો કોન્ફરન્સમાં CSHP પબ્લિક સ્કૂલ, પ્રતાપ વિહાર, ગાઝિયાબાદ અને ASPAM સ્કૉટિશ સ્કૂલ, નોઇડાના વિદ્યાર્થીઓ તેમજ શિક્ષકોએ પ્રતિજ્ઞા લીધી હતી. કુલ 60 શિક્ષકો અને 247 વિદ્યાર્થીઓએ પ્રતિજ્ઞા લીધી હતી. CSHP પબ્લિક સ્કૂલ, પ્રતાપ વિહાર, ગાઝિયાબાદના ધોરણ 9, 10 અને 11ના વિદ્યાર્થીઓ જ્યારે ASPAM સ્કૉટિશ સ્કૂલ નોઇડાના ધોરણ 1A અને 1 Bના વિદ્યાર્થીઓએ ઑનલાઇન પ્રતિજ્ઞાના આ કાર્યક્રમમાં પ્રતિજ્ઞા લીધી હતી.
માનવજાતની નિઃસ્વાર્થ સેવા કરી રહેલા કોરોના યોદ્ધાઓ પ્રત્યે કૃતજ્ઞતા વ્યક્ત કરવા માટે, સાંજે દિલ્હી સર્કલના ASIએ ઉપરોક્ત ઉલ્લેખ કરેલ ત્રણેય સ્મારકો પર વિશેષ પ્રકારે રોશની કરી હતી. લાલ કિલ્લા ખાતે, ભારતના નક્શા અને ‘હમ જીતેંગે’ આકારમાં દીવા ગોઠવવામાં આવ્યા હતા.
કુતુબ મિનાર ખાતે, ‘ઘરમાં રહો, સલામત રહો’ સંદેશાના આકારમાં દીવા ગોઠવવામાં આવ્યા હતા.
હુમાયુના મકબરા ખાતે, સામાન્ય રોશની ઉપરાંત 41 દીવા ગોઠવવામાં આવ્યા હતા. કોરોના વાયરસના ઉપદ્રવ સામે લડાઇ માટે લૉકડાઉનના 41 દિવસના પ્રતીક રૂપે અહીં 41 દીવા મૂક્યા હતા.
GP/DS
(Visitor Counter : 133
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- કોવિડ-19 સામેની જંગમાં ભારતની આગેકૂચ સાથે નોંધપાત્ર સિદ્ધિ - 6 મહિના અને 24 દિવસ પછી સક્રિય કેસનું ભારણ ઘટીને 2 લાખથી ઓછું થયું
- છેલ્લા 7 દિવસથી પ્રત્યેક દસ લાખની વસ્તીએ દૈનિક ધોરણે પુષ્ટિ થતા નવા સંક્રમિતોની સૌથી સંખ્યા ધરાવતા દેશોમાં ભારત
- કુલ 6,74,835 લાભાર્થીઓનું રસીકરણ કરવામાં આવ્યું
- છેલ્લા 24 કલાકમાં 2,20,786 લોકોને 3,860 સત્રોમાં રસી આપવામાં આવી

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
કેન્દ્રીય આરોગ્ય અને પરિવાર કલ્યાણ મંત્રાલયે કોવિડ-19 મેનેજમેન્ટમાં લક્ષદ્વીપ વ્યવસ્થાપન સહાય કરવા માટે બહુ-શિસ્તની ટીમને ઝડપી મોકલી
વધુ વિગતો માટે: https://pib.gov.in/PressReleseDetail.aspx?PRID=1690159
કોવિડ-19 સામેની જંગમાં ભારતની આગેકૂચ સાથે નોંધપાત્ર સિદ્ધિ - 6 મહિના અને 24 દિવસ પછી સક્રિય કેસનું ભારણ ઘટીને 2 લાખથી ઓછું થયું
વધુ વિગતો માટે: https://pib.gov.in/PressReleasePage.aspx?PRID=1690316
પડોશના નેતાઓએ પ્રધાનમંત્રી અને ભારત સરકારને કોવિડ -19 સામે રસીકરણ અભિયાનના સફળ પ્રક્ષેપણ માટે શુભેચ્છા પાઠવી છે
વધુ વિગતો માટે: https://pib.gov.in/PressReleasePage.aspx?PRID=1689701
કોવિડ -19 રસીકરણ, ભારતે વિશ્વની સૌથી મોટી રસીકરણ અભિયાન શરૂ કર્યું
વધુ વિગતો માટે: https://pib.gov.in/PressReleasePage.aspx?PRID=1689112
ડૉ. હર્ષ વર્ધન વિશ્વના સૌથી મોટા રસીકરણ કાર્યક્રમના પ્રથમ દિવસની સમીક્ષા કરવા રાજ્યો / કેન્દ્રશાસિત પ્રદેશોના આરોગ્ય મંત્રીઓ સાથે વાતચીત કરી
વધુ વિગતો માટે: https://pib.gov.in/PressReleasePage.aspx?PRID=1689180
પ્રધાનમંત્રીએ કોવિડ -19 રસીકરણ અભિયાન ભારતે શરૂ કર્યું, કોરોના પ્રત્યેનો ભારતીય પ્રતિસાદ આત્મવિશ્વાસ અને આત્મનિર્ભરતા છે
વધુ વિગતો માટે: https://pib.gov.in/PressReleasePage.aspx?PRID=1689021
સમગ્ર ભારતમાં કોવિડ -19 રસીકરણ અભિયાન લોકાર્પણ સમયે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1689026
જેમને આ રસીની સૌથી વધુ જરૂર છે તેઓને પ્રાથમિકતા મળશે: પ્રધાનમંત્રી
ભારત રસીકરણમાં અગ્રતા આપીને ફ્રન્ટલાઈન કોરોના યોદ્ધાઓ પ્રત્યે કૃતજ્ઞતા વ્યક્ત કરી રહ્યું છે: પ્રધાનમંત્રી
વધુ વિગતો માટે: https://pib.gov.in/PressReleasePage.aspx?PRID=1689050
કેન્દ્રીય ગૃહ મંત્રી શ્રી અમિત શાહે નવી દિલ્હીમાં દિલ્હી પોલીસ હેડક્વાર્ટરની મુલાકાત લઈને સમાજ અને રાષ્ટ્રના કલ્યાણ માટે પોતાનો જીવ આપનાર દિલ્હી પોલીસના બહાદુર કોરોના વોરિયર્સને શ્રદ્ધાંજલિ અર્પી હતી.
વધુ વિગતો માટે: https://pib.gov.in/PressReleseDetail.aspx?PRID=1690158
કેન્દ્રીય ગૃહ મંત્રી શ્રી અમિત શાહે તમામ વૈજ્ઞાનિકોને વિશ્વના સૌથી મોટા કોવિડ -19 સામે રસીકરણ ડ્રાઈવના ઐતિહાસિક લોકાર્પણ પર અભિનંદન આપ્યા
વધુ વિગતો માટે: https://pib.gov.in/PressReleasePage.aspx?PRID=1689049
ભારતીય રેલ્વે કોવિડ-19 ની સામે સૌથી મોટી રસીકરણ ડ્રાઇવમાં ભાગ લીધો
વધુ વિગતો માટે: https://pib.gov.in/PressReleseDetail.aspx?PRID=1688574
ડો. હર્ષ વર્ધને આત્મનિર્ભાર ભારત, સ્વતંત્ર ભારત પર વેબિનરને વર્ચ્યુઅલી સંબોધન કર્યું
વધુ વિગતો માટે: https://pib.gov.in/PressReleasePage.aspx?PRID=1689221
FACT CHECK
(Visitor Counter : 194
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.07 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 90,529 ડોઝ આપવામાં આવ્યા
ભારતમાં સક્રિય કેસનું ભારણ 3,468 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.08% નોંધાયો
છેલ્લા 24 કલાકમાં 141 દર્દીઓ સાજા થયા, કુલ વધીને 4,41,43,483 દર્દીઓ સાજા થયા
છેલ્લા 24 કલાકમાં ભારતમાં 188 નવા કેસ નોંધાયા
દૈનિક પોઝિટિવીટી દર 0.14% પહોંચ્યો
સાપ્તાહિક પોઝિટિવીટી દર હાલમાં 0.18% છે
કુલ 91.01 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,34,995 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 115
સ્વાસ્થ્ય અને પરિવાર કલ્યાણ મંત્રાલય
ડૉ. હર્ષવર્ધને ઉત્તરપ્રદેશ, ઓડિશા અને પશ્ચિમ બંગાળમાં કોવિડ-19ના વ્યવસ્થાન માટે તૈયારીઓ અને નિયંત્રણના પગલાંની સમીક્ષા કરી
કેન્દ્રીય આરોગ્ય અને પરિવાર કલ્યાણમંત્રીએ ઉત્તપ્રદેશ, પશ્ચિમ બંગાળ અને ઓડિશાના આરોગ્ય અને પરિવાર કલ્યાણમંત્રીઓ તેમજ કેન્દ્ર અને રાજ્ય સરકારોના વરિષ્ઠ અધિકારીઓ સાથે બેઠક યોજીને આ ત્રણ રાજ્યોમાં કોવિડ-19ના વ્યવસ્થાપન માટે તૈયારીઓ અને નિયંત્રણ માટેના પગલાંઓ અંગે સમીક્ષા કરી હતી.
તેમણે જણાવ્યું હતું કે, 7 મે 2020ના રોજની સ્થિતિ અનુસાર દેશમાં કોવિડ-19ના કુલ 52,952 કેસ નોંધાયા છે જેમાંથી 15,266 દર્દી સાજા થઇ ગયા છે અને 1,783 દર્દીના મૃત્યુ થયા છે. છેલ્લા 24 કલાકમાં 3561 નવા કેસ નોંધાયા હોવાની પુષ્ટિ થઇ છે અને 1084 દર્દીઓ સાજા થયા હોવાનું નોંધાયું છે.
તેમણે ઉમેર્યું હતું કે, અન્ય દેશોની તુલનાએ ભારતમાં મૃત્યુદર 3.3% અને સાજા થવાનો દર 28.33% છે જે બહેતર સ્થિતિ સુચવે છે. તેમણે એવું પણ ઉમેર્યું હતું કે, એક્ટિવ કેસોમાંથી ICUમાં 4.8% દર્દીઓ છે, 1.1% વેન્ટિલેટર પર છે અને 3.3% ઓક્સિજન સપોર્ટ પર છે. દેશમાં પરીક્ષણની ક્ષમતા વધારવામાં આવી છે અને અત્યારે રોજના 95,000 પરીક્ષણો થઇ રહ્યા છે. અત્યાર સુધીમાં કોવિડ-19ના કુલ 13,57,442 પરીક્ષણો કરવામાં આવ્યા છે. આજદિન સુધીમાં, 180 જિલ્લામાં છેલ્લા 7 દિવસથી, 180 જિલ્લામાં 7 થી 13 દિવસથી, 164 જિલ્લામાં 14થી 20 દિવસથી અને 136 જિલ્લામાં 21થી 28 દિવસથી કોવિડના કોઇ નવા કેસ નોંધાયા નથી. આગામી દિવસોમાં રાજ્યોમાં વિસ્થાપિત શ્રમિકો મોટી સંખ્યામાં આવી પહોંચશે તેને ધ્યાનમાં રાખીને, ડૉ. હર્ષવર્ધને રાજ્યોને ખૂબ જ મજબૂત વ્યૂહનીતિ અને વ્યવસ્થાતંત્ર ઘડવા કહ્યું હતું જેથી તેમના પરીક્ષણ, ક્વૉરેન્ટાઇન અને પોઝિટીવ કેસોની સારવારની જરૂરિયાતને પહોંચી શકાય.
તેમના પરીક્ષણ, સંસ્થાકીય ક્વૉરેન્ટાઇન અને જરૂર પડે તો સારવાર માટે અસરકારક વ્યૂહનીતિ પણ જરૂર હોવાનું તેમણે કહ્યું હતું. રાજ્યોને માહિતી આપવામાં આવી હતી કે, 1075 ઉપરાંત હેલ્પલાઇન નંબર 104 પણ બિન-કોવિડ આવશ્યક સેવાઓની ફરિયાદોના નિવારણ માટે ઉપયોગમાં લઇ શકાય છે અને આ સેવાઓની ઉપલબ્ધતા વગેરે અંગે માહિતી માટે પણ તેનો ઉપયોગ થઇ શકે છે. ચેપી રોગને ફેલાતો રોકવા માટે પૂરતા પ્રમાણમાં પગલાં પણ લેવામાં આવે તેવી તેમણે સલાહ આપી હતી.
GP/DS
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 84.15 કરોડ લોકોને રસી આપવામાં આવી
છેલ્લા 24 કલાકમાં ભારતમાં 31,923 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.89% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 3,00,162 થયું, 188 દિવસમાં સૌથી ઓછું
સાજા થવાનો દર હાલમાં 97.78% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 32,542 દર્દીઓ સાજા થયા, કુલ વધીને 3,28,48,273 દર્દીઓ સાજા થયા
સાપ્તાહિક પોઝિટિવીટી દર છેલ્લા 91 દિવસથી 3% કરતા ઓછો થઈ ગયો છે, હાલમાં 2.07% છે
દૈનિક પોઝિટિવીટી દર 2.00% પહોંચ્યો, છેલ્લા 25 દિવસથી 3% કરતા ઓછો
કુલ 55.99 કરોડ પરીક્ષણો કરવામાં આવ્યા
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 178
સંચાર અને સુચના પ્રૌદ્યોગિકી મંત્રાલય
TRAIએ આંતરરાષ્ટ્રીય ટ્રાફિકની વ્યાખ્યા પર કન્સલ્ટેશન પેપર બહાર પાડ્યું
ટેલિકોમ રેગ્યુલેટરી ઓથોરિટી ઓફ ઈન્ડિયા  એ આજે આંતરરાષ્ટ્રીય ટ્રાફિકની વ્યાખ્યા પર કન્સલ્ટેશન પેપર બહાર પાડ્યું છે.
ડિપાર્ટમેન્ટ ઓફ ટેલિકોમ્યુનિકેશન્સ  એ 30.08.2022 ના સંદર્ભ દ્વારા ઓથોરિટીને આંતરરાષ્ટ્રીય SMS અને ડોમેસ્ટિક SMSની વ્યાખ્યા પર TRAI એક્ટ, 1997 ની કલમ 11 હેઠળ તેની ભલામણો પ્રદાન કરવા વિનંતી કરી હતી.
ટેલિકોમ્યુનિકેશન નેટવર્ક પર વહન કરવામાં આવતા ભારને ટ્રાફિક અથવા વધુ ખાસ કરીને 'ટેલિકમ્યુનિકેશન ટ્રાફિક' કહેવામાં આવે છે. ટેલિકોમ્યુનિકેશન ટ્રાફિકમાં વિવિધ પ્રકારના ટ્રાફિકનો સમાવેશ થાય છે જેમ કે વૉઇસ કૉલ, એસએમએસ, વગેરે. વધુમાં, ટેલિકમ્યુનિકેશન ટ્રાફિકમાં સ્થાનિક ટ્રાફિક  અને આંતરરાષ્ટ્રીય ટ્રાફિકનો સમાવેશ થાય છે. ભારતીય સંદર્ભમાં, ડોમેસ્ટિક ટ્રાફિકમાં ઇન્ટ્રા-સર્કલ ટ્રાફિક અને ઇન્ટર-સર્કલ ટ્રાફિકનો સમાવેશ થાય છે જેને યુનિફાઇડ લાયસન્સમાં ખાસ વ્યાખ્યાયિત કરવામાં આવી છે. આંતર-વર્તુળ ટ્રાફિક અને આંતર-વર્તુળ ટ્રાફિક એ સ્થાનિક ટ્રાફિકના માત્ર બે ઘટકો છે, તેથી યુનિફાઇડ લાયસન્સમાં 'ડોમેસ્ટિક ટ્રાફિક' શબ્દની સ્પષ્ટ વ્યાખ્યા કરવામાં આવી છે.
ઓથોરિટીએ નોંધ્યું હતું કે યુનિફાઇડ લાયસન્સમાં ‘આંતરરાષ્ટ્રીય ટ્રાફિક’ શબ્દની વ્યાખ્યા કરવામાં આવી નથી અને તે ‘આંતરરાષ્ટ્રીય SMS’ એ ‘આંતરરાષ્ટ્રીય ટ્રાફિક’નો એક પ્રકાર છે. તેથી, ઓથોરિટીનું માનવું છે કે યુનિફાઇડ લાયસન્સ એગ્રીમેન્ટમાં આંતરરાષ્ટ્રીય SMSને વ્યાખ્યાયિત કરવાને બદલે, 'આંતરરાષ્ટ્રીય ટ્રાફિક' શબ્દની વ્યાખ્યા કરવી યોગ્ય રહેશે.
આ સંદર્ભમાં, TRAI ની વેબસાઇટ  પર સ્ટેકહોલ્ડર્સ પાસેથી ઇનપુટ મેળવવા માટે ઇન્ટરનેશનલ ટ્રાફિકની વ્યાખ્યા પર કન્સલ્ટેશન પેપર મૂકવામાં આવ્યું છે. કન્સલ્ટેશન પેપરમાં ઉઠાવવામાં આવેલા મુદ્દાઓ પર લેખિત ટિપ્પણીઓ 30 મે, 2023 સુધીમાં હિતધારકો પાસેથી અને 13 જૂન, 2023 સુધીમાં પ્રતિ-ટિપ્પણીઓ મંગાવવામાં આવે છે. ટિપ્પણીઓ/પ્રતિ-ટિપ્પણીઓ, પ્રાધાન્યમાં ઇલેક્ટ્રોનિક સ્વરૂપમાં advmn@trai.gov.in પર મોકલી શકાય છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 114
વિજ્ઞાન અને ટેકનોલોજી મંત્રાલય
કોવિડ-19 સંશોધન કન્સોર્ટિયમ માટે DBT-BIRAC દ્વારા અરજીઓ મંગાવાઇ
ડાયગ્નોસ્ટિક્સ અને રસી, ઉપચારશાસ્ત્ર અને અન્ય શોધ કરવા માટે દરખાસ્ત મંગાવવામાં આવી
ભંડોળ સહાય માટે 16 દરખાસ્તોની ભલામણ કરવામાં આવી
બાયોટેકનોલોજી વિભાગ અને બાયોટેકનોલોજી ઇન્ડસ્ટ્રી રીસર્ચ આસિસ્ટન્સ કાઉન્સિલ દ્વારા કોવિડ-19 સંશોધન કન્સોર્ટિયમ માટે અરજીઓ મંગાવવામાં આવી છે. આ અરજીઓ માટેનો પહેલો તબક્કો 30 માર્ચ 2020ના રોજ પૂરો થયો હતો અને તેમાં વિવિધ શૈક્ષણિક સંસ્થાઓ અને ઉદ્યોગો તરફથી 500 જેટલી અરજીઓ પ્રાપ્ત થઇ છે. બહુ સ્તરીય સમીક્ષા પ્રક્રિયા હાલમાં ચાલી રહી છે અને અત્યાર સુધીમાં ઉપકરણો, ડાયગ્નોસ્ટિક્સ , રસી, ઉપચારશાસ્ત્ર અને અન્ય હસ્તક્ષેપો માટે ભંડોળ સહાય પ્રાપ્ત કરવા માટે 16 દરખાસ્તોની ભલામણ કરવામાં આવી છે.
રસીના ઘટકોમાં અલગ અલગ પ્લેટફોર્મનો ઉપયોગ થાય અને વિકાસના અલગ અલગ તબક્કે થાય તે સુનિશ્ચિત કરવા માટે બહુલક્ષી અભિગમ અપનાવવામાં આવ્યો છે અને રાષ્ટ્રીય બાયોફાર્મા મિશન પાસેથી મળતા ભંડોળ હેઠળ આ સંશોધન કન્સોર્ટિયમ મારફતે તેને વેગ આપવામાં આવ્યો છે. આ અરજી હેઠળ દરખાસ્તોની પસંદગી કરતી વખતે અતિ જોખમી સમૂહોને તાત્કાલિક સુરક્ષા માટે હાલમાં અસ્તિત્વમાં રહેલા વેક્સીન કેન્ડિડેટ્સ નો અન્ય ઉપયોગ અને નવતર વેક્સીન કેન્ડિડેટ્સનું નિર્માણ આ બંને બાબતોને ધ્યાનમાં રાખવામાં આવી છે. નોવલ કોરોના વાયરસ SARS-CoV-2 સામે DNA વેક્સીન કેન્ડિડેટ  તૈયાર કરવામાં આગળ વધવા માટે ભંડોળ સહાય આપવા કેડિલા હેલ્થકેર લિમિટેડની ભલામણ કરવામાં આવી છે. તેમજ, નિષ્ક્રિય રેબિઝ વેક્ટર પ્લેટફોર્મનો ઉપયોગ કરીને કોવિડ-19 વેક્સીન કેન્ડિડેટ માટે ભારત બાયોટેક ઇન્ટરનેશનલ લિમિટેડની ભલામણ કરવામાં આવી છે. વધુમાં, ઉચ્ચ જોખમ ધરાવતી વસ્તીમાં આયોજિત રિકોમ્બિનન્ટ BCG વેક્સીન ના તબક્કા III માનવ તબીબી પરીક્ષણ અભ્યાસ માટે સીરમ ઇન્સ્ટિટ્યુટ ઓફ ઇન્ડિયા પ્રાઇવેટ લિમિટેડ ને સહાય કરવામાં આવશે. SARS-CoV-2 રસી તૈયાર કરવામાં સહાય કરવા માટે નેશનલ ઇન્સ્ટિટ્યુટ ઓફ ઇમ્યુનોલોજી ખાતે નોવલ વેક્સીન ઇવેલ્યૂએશન પ્લેટફોર્મ તૈયાર કરવા માટે પણ આર્થિક સહાયની માન્યતા આપવામાં આવી છે.
કોવિડ-19 કોન્વેન્સલેન્ટ  સેરામાંથી વ્યાપારિક ધોરણે વિશુદ્ધ ઇમ્યુનોગ્લોબ્યુલિન G, IgGના ઉત્પાદન અને મોટાપાયે કોવિડ-19 ચેપગ્રસ્ત દર્દીઓની સારવાર માટે એન્કિવન હાઇપર ગ્લોબ્યુલિનના ઉચ્ચ ટાઇટર્સના ઉત્પાદન માટે વિર્કો બાયોટેક પ્રાઇવેટ લિમિટેડને સહકાર આપવામાં આવશે. ઇન વિટ્રો લંગ ઓર્ગનોઇડ મોડેલ તૈયાર કરવા માટે ઓન્કોસી બાયો પ્રાઇવેટ લિમિટેડને આર્થિક મદદ કરવામાં આવશે.
મોલેક્યૂર અને ઝડપી નિદાન પરીક્ષણોના સ્વદેશી ઉત્પાદનને વધારવા અને તેના મોટાપાયે ઉત્પાદન માટે અહીં દર્શાવેલી કંપનીઓને આર્થિક સહાય કરવામાં આવશે: માયલેબ ડિસ્કવરી સોલ્યૂશન્સ પ્રાઇવેટ લિમિટેડ, હ્યુવેઇ લાઇફ સાયન્સિસ, ઉબીઓ બાયોટેકનોલોજી સિસ્ટમ્સ પ્રાઇવેટ લિમિટેડ, ધીતી લાઇફ સાયન્સિસ પ્રા. લિ., મેગજીનોમ ટેકનોલોજીસ પ્રાઇવેટ લિમિટેડ, બિગટેક પ્રાઇવેટ લિમિટેડ અને યાથુમ બાયોટેક પ્રાઇવેટ લિમિટેડ.
નિદાન કીટ્સ અને વેન્ટિલેટરના ઉત્પાદન માટે સામાન્ય સહિયારી સુવિધા આંધ્રપ્રદેશ મેડટેક ઝોન  ખાતે DBTના બાયોફાર્મા મિશન હેઠળ સ્થાપવામાં આવશે જેથી વિવિધ ઉત્પાદકોની ઉત્પાદન ક્ષમતામાં વધારો કરી શકાય.
કોવિડ-19ના શંકાસ્પદોનું સ્ક્રિનિંગ કરવા માટે સંપર્કરહિત, પરવડે તેવા થર્મોપાઇલ આધારિત અલ્ટ્રોસોનિસ સેન્સર અને આરોગ્ય પ્રોફેશનલ્સ માટે નોવલ PPEનું સ્વદેશી ઉત્પાદન કરવા માટે પણ સહાય કરવામાં આવશે.
GP/DS
(